18/02/2019 | Administración LocalMunicipal
Rianxo
Secretaría
Bases do Certame de Carrozas de Entroido do ano 2019

Na Xunta de Goberno Local de data 11 de febreiro de 2019 aprobouse as seguintes bases: BASES DO CERTAME DE CARROZAS DE ENTROIDO - ANO 2019 O Concello de Rianxo, a través da súa Área de Cultura, Xuventude, Educación e Normalización, e co obxectivo de promover as tradicións que lle son propias na celebración do Entroido, convoca un Certame de Carrozas de Entroido, que se celebrará o vindeiro domingo día 3 de marzo, segundo as seguintes: BASES 1. A participación no Certame de Carrozas do Entroido 2019 supón a aceptación das presentes bases reguladoras.2. O Certame de Carrozas 2018 terá lugar o domingo 3 de marzo de 2019. Comezará ás 17.00 horas, e as persoas participantes deberán presentarse entre as 16.30 e 17.00 horas na zona do porto.3. Poderá participar neste certame calquera entidade non lucrativa legalmente constituída, ou ben os grupos informais de persoas, interesados en conformar unha carroza de entroido. As carrozas estarán conformadas por un mínimo de 6 persoas.4. As inscricións deberán formalizarse no impreso normalizado (Anexo II) no Centro Sociocultural - Auditorio de Rianxo: de luns a venres, de 9.00 a 14.00 horas; e de martes a xoves, de 16.30 a 20.00 horas (tel.: 981 100 688 / cultura@concelloderianxo. gal). A data límite para efectos de inscrición será o 01 de marzo ás 14 horas. En caso de aprazamento, a data límite estenderase ata o último día hábil anterior á celebración do certame, antes das 14.00 horas. Non se inscribirá ningunha carroza despois da data e da hora antes citadas. Os datos necesarios para a inscrición son: – Grupos informais de persoas: denominación da carroza, datos da persoa representante e a de todos as compoñentes que van participar, xunto coa fotocopia do DNI. Aos participantes menores de idade, poderase requirirlle a autorización expresa dos seus titores legais para os efectos e o nomeamento dun representante maior de idade (anexo III). Ao abeiro do disposto no artigo 11.3 da Lei xeral de subvencións, en caso de inscricións relativas a agrupacións de persoas físicas, no momento da inscrición deberase facer constar expresamente a súa porcentaxe de participación na carroza. Así mesmo, e segundo o disposto no artigo 13 da Lei xeral de subvencións, as agrupacións de persoas físicas, xunto coa folla de inscrición, presentarán unha declaración de estaren ao corrente das obrigas coa Axencia Española de Administración Tributaria, Seguridade Social, Axencia Tributaria de Galicia e Concello de Rianxo, e de non estaren incursas en ningún dos supostos que aparecen no citado artigo de incompatibilidade para recibir subvencións. – Entidades sen fin de lucro: denominación da carroza, fotocopia do CIF da entidade e certificado da acta en que se nomea o representante da entidade para a participación no certame de carrozas (anexo IV). Todas as carrozas deberán cumprir as obrigas dispostas no Anexo I e presentar a seguinte documentación: – Fotocopia do permiso de conducir do conductor/a do vehículo de remolque. – Fotocopia do permiso de circulación, da ITV e do seguro do vehículo de remolque.5. O tema, confección, motivo, elementos, materiais, etc., serán totalmente libres. En todo caso, e para os efectos de participación no Certame, entenderase por carroza calquera vehículo conformado por unha plataforma debidamente adornada, preparada e sobre a que varios compoñentes desenvolven unha escenificación. Non se admitirá ningún tipo de publicidade comercial. As carrozas inscritas deberán participar no correspondente desfile, co percorrido e orde que lles serán indicados ao seu inicio.6. Premiarase, cunha puntuación máxima de 100 puntos:  Orixinalidade: ata 15 puntos.  Creatividade: ata 15 puntos.  O esforzo na realización da carroza: ata 15 puntos.  A utilización e creación de recursos non comerciais: ata 15 puntos.  As coreografías e escenificación: ata 20 puntos.  Vestimentas dos participantes:  Elaboración: 10 puntos.  Orixinalidade: 10 puntos.7. Os/as participantes deben seguir en todo momento as indicacións da organización. A organización velará polo correcto funcionamento do desfile, e poderá impedir a participación a calquera persoa, grupo ou carroza por motivos de seguridade. Poderanse descualificar e prohibirlle a súa participación a aquelas carrozas que representen temáticas machistas, racistas ou xenófobas. Segundo a ordenanza municipal, non se admitirá a participación con animais.8. Establécense tres premios dotados cun importe de: 1.º premio: 700 €. 2.º premio: 500 € 3.º premio: 300 € O xurado poderá dar ata 10 accésits dun importe de 150 €. Este premio levará consigo as imposicións fiscais que resulten de aplicación, segundo as normas contidas na normativa reguladora do imposto.9. O xurado estará formado por membros da Corporación do Concello de Rianxo, persoas pertencentes ao mundo da cultura ou á creación artística e representantes das asociacións, e será potestade súa designar a aquelas persoas que estime convenientes en calidade de asesoras. Estará composto por un/unha presidente/a, vogais e un/unha secretario/a, este último será persoal do Concello de Rianxo.10. Toda interpretación sobre as presentes bases correspóndelle unicamente ao xurado. Calquera cuestión non recollida de forma explícita nestas bases será resolta polo xurado.11. O veredicto do xurado do Certame de Carrozas, que será inapelable, farase público no transcurso dos actos na tarde do Domingo de Entroido. Os premios poderán ser declarados desertos.12. Os/as gañadores/as farán efectivo o cobro do premio na mesma data, despois de cubrir a documentación, que deberá ser asinada polo representante da carroza premiada, e de presentar o resto da documentación xustificativa que poida ser requirida para os efectos fiscais. A única persoa autorizada para efectuar o cobro do premio será a persoa nomeada representante no momento da inscrición, e deberá acudir provista do DNI.13. En caso de condicións climatolóxicas adversas, o certame poderase aprazar para outras datas, decisión que se tomará como máximo ata o domingo 03 de marzo ás 13.00 horas. No caso de que non se poida celebrar, o certame poderá ser suspendido.14. O órgano municipal competente asumirá a proposta do xurado e concederá o premio no momento da aprobación da conta xustificativa do pago que se ha de xustificar. ANEXO I OBRIGAS E RECOMENDACIÓNS RESPECTO AO DESEÑO DAS CARROZAS DOCUMENTACIÓN REQUIRIDA – Bosquexo sobre o deseño da carroza. – Declaración responsable por parte da empresa ou persoa física fabricante da carroza sobre o cumprimento dos requisitos de deseño e seguridade entregados. – Fotocopia do permiso de conducir do condutor/a do vehículo de remolque. – Fotocopia do permiso de circulación, da ITV e do seguro do vehículo de remolque. OBRIGAS Dimensións Segundo o establecido no Real decreto 1428/2003, do 21 de novembro, polo que se aproba o Regulamento xeral de circulación para a aplicación e desenvolvemento do texto articulado da Lei sobre tráfico, circulación de vehículos a motor e seguridade viaria, aprobado polo Real decreto lexislativo 339/1990, do 2 de marzo, as dimensións máximas dos remolques serán as seguintes:  Lonxitude < 12 m  Altura < 4 m  Anchura < 2,5 m Dispositivos de acoplamento dos remolques Segundo o establecido no artigo 13 do Real decreto 2822/1998, do 23 de decembro, polo que se aproba o Regulamento xeral de vehículos: 1. Os elementos mecánicos, pneumáticos e eléctricos de conexión entre un vehículo tractor e o seu remolque deben ser compatibles e cumprir as esixencias que se determinen na regulamentación.2. Os remolques estarán dotados dun dispositivo que obrigue as súas rodas a seguir unha traxectoria análoga á dos dispositivos de acoplamento do vehículo tractor, segundo a regulamentación.3. O dispositivo de axuste do remolque co vehículo tractor estará dotado dun elemento que impida o desacoplamento do remolque, de acordo coa regulamentación.4. Os remolques cuxa masa máxima autorizada sexa menor ou igual a 1.500 quilogramos, que non estean provistos dun sistema que asegure o freado do remolque en caso de rotura do dispositivo de axuste, deberán estar provistos, ademais do enganche principal, dun dispositivo de axuste secundario (cadea, cable, etc.) que, en caso de separación do enganche principal, poida impedir que a barra do dispositivo de axuste toque o chan e que asegure, ademais, unha certa condución residual do remolque. Decoración Non está permitido utilizar elementos pirotécnicos, así como obxectos con lapas, candeas, petróleo, gas ou calquera outro tipo de combustible. RECOMENDACIÓNS Instalación eléctrica Como liña xeral, resulta máis recomendable utilizar inversores de corrente utilizando a enerxía eléctrica do vehículo e remolque, aínda que tamén se permite o uso de xeradores de gasóleo. No caso de utilizar xeradores: – Non poderán estar cubertos nin rodeados por materiais decorativos inflamables ou combustibles. – Deben situarse na parte da carroza máis afastada posible do seu acceso. – Deben situarse de xeito que as persoas ocupantes da carroza se atopen a suficiente distancia do aparello. – Debe calcularse o combustible necesario para o seu funcionamento durante o desfile, e evitarase levar combustible de reserva nin na carroza nin no vehículo de remolque. A instalación eléctrica da carroza debería ser realizada por un instalador electricista autorizado coa finalidade de garantir tanto as condicións de seguridade dos elementos de xeración de electricidade instalados na carroza como as das diferentes conexións necesarias. Seguridade nas zonas elevadas da carroza fronte ao risco de caída A carroza debe contar con elementos de seguridade para impedir o risco de caída a distinto nivel das persoas ocupantes. Por exemplo: – Cintos anticaída ou arneses para os ocupantes das zonas elevadas da carroza. – Varandas, coas seguintes condicións:  Realizadas en materiais ríxidos e resistentes (non se poden utilizar cordas, cintas, cadeas ou similares)  Altura mínima de 90 centímetros  Protexidas por unha barra horizontal ou listón intermedio, ou ben por medio de barrotes verticais cunha separación máxima de 15 cm Seguridade fronte ao risco de atrapamento e atropelo Co obxectivo de diminuír o risco de atrapamento e atropelo entre as rodas da carroza, estas contarán con abas ríxidas para o recubrimento das rodas, instaladas ao longo de ambos laterais da carroza. Decoración Os materias utilizados para a decoración da carroza deberán ser ignífugos. Non está permitido utilizar elementos pirotécnicos, así como obxectos con lapas, candeas, petróleo, gas ou calquera outro tipo de combustible. Os elementos de decoración deberán contar con puntos de ancoraxe automáticos e facilmente desmontables que non sobresaian dos laterais da carroza. Medios técnicos de extinción Os vehículos de remolque das carrozas irán dotados dun extintor de po de eficacia mínima 21A 113B C. ANEXO II INSCRICIÓN DAS CARROZAS RIANXO 2019 (1) TODAS AS PERSOAS PARTICIPANTES COA SÚA SINATURA DECLARAN QUE ESTÁN AO CORRENTE DAS SÚAS OBRIGAS COA SEGURIDADE SOCIAL E A AXENCIA TRIBUTARIA, ASÍ COMO QUE NON ESTÁN INCURSAS EN NINGÚN DOS MOTIVOS PARA NON PERCIBIR SUBVENCIÓNS MENCIONADOS NO ARTIGO NÚMERO 13 DA LEI XERAL DE SUBVENCIÓNS. AUTORIZAN AO CONCELLO DE RIANXO A ACCEDER A ESTES DATOS NAS DISTINTAS ADMINISTRACIÓNS. ANEXO III AUTORIZACIÓN MENORES D./Dna. ______________________________________, con DNI _____________, pai/pai/titor/a do neno/a ____________________________________________ AUTORIZA ó seu fillo/a a participar no CERTAME DE CARROZAS DE ENTROIDO 2019, organizado polo Concello de Rianxo e nomea a D./Dna. ___________________________________, con DNI _________________, maior de idade, como representante do seu fillo/a no relativo a súa participación no certame. Rianxo, ______ de febreiro de 2019. __________(asinado)____________ ANEXO IV DESIGNACIÓN DE REPRESENTANTE PARA OS EFECTOS DE INSCRICIÓN E XESTIÓN DA PARTICIPACIÓN NO CERTAME DE CARROZAS DE ENTROIDO 2019 D./Dna. _____________________________________________________________, con DNI __________, na súa calidade de secretario/a da asociación ___________________________________________, con CIF ______________ CERTIFICA: Que na reunión da Xunta directiva da Asociación ____________________________, celebrada o día ________________________, acordouse nomear a D./Dna. ___________________________________, con DNI ______________, representante desta entidade para os efectos de inscrición e xestión da súa participación no Certame de Carrozas 2019 do Entroido de Rianxo. E para que conste, asina a presente declaración. Rianxo, ____________ de ____________________ de 2019. SECRETARIO/A V.º E PRACE DO/A PRESIDENTE/A Rianxo, a 12 de febreiro de 2019. O alcalde, Adolfo Muíños Sánchez